kardosdrur/scandi-wiki huggingface dataset:
Robert Johnsen

Robert Jacob Johnsen (født 23. juni 1896 i København, død 31. august 1975 i Gentofte) var en dansk gymnast, som deltog i de Olympiske Lege 1920.
Sammen med 19 andre danske deltagere vandt han guldmedalje i holdgymnastik efter frit system. Holdet var sikret medalje på forhånd, da kun to nationer stillede op. Danmark fik 51,35 point på førstepladsen, mens Norge vandt sølv med 48,55 point.

Referencer 

Gymnaster fra Danmark
Olympiske mestre fra Danmark
Deltagere for Danmark ved sommer-OL 1920
Svend Meulengracht-Madsen

Svend Meulengracht-Madsen (født 17. marts 1897 i Vejle, død 10. september 1990 i Gentofte) eller Svend Meulengracht Madsen var en dansk gymnast, som deltog i de Olympiske Lege 1920.
Sammen med 19 andre danske deltagere vandt han guldmedalje i holdgymnastik efter frit system. Holdet var sikret medalje på forhånd, da kun to nationer stillede op. Danmark fik 51,35 point på førstepladsen, mens Norge vandt sølv med 48,55 point.

Svend Meulengracht-Madsen var bror til to andre sportsmænd, der også vandt OL-medaljer: Hans Meulengracht-Madsen, der vandt sølvmedalje i 6-meter klassen i sejlsport ved OL 1912 samt Viggo Meulengracht-Madsen, der vandt bronze ved OL 1912 og fik en fjerdeplads ved OL 1908, begge gange i holdgymnastik.

Svend Meulengracht-Madsen var desuden tegner.

Referencer 

Gymnaster fra Danmark
Olympiske mestre fra Danmark
Deltagere for Danmark ved sommer-OL 1920
Tegnere fra Danmark
Personer fra Vejle
Klostergade

Klostergade er en gade Aarhus, der løber fra øst ved Grønnegade til Studsgade, hvor den undervejs gennemskærer en række andre gader.

Klostergade er en af byens gamle gader, og den ligger på Vesterbro og den østlige del af gaden når ind i Latinerkvarteret. Der ligger to fredede bygninger på gaden samt Vor Frue Kloster. Klostergade er en typisk middelalderlig gade idet den er både smal og kurvet. Der ligger mange butikker, caféer og restauranter på gaden og på Klostertorv, der også anvendes til koncerter og andre offentlig begivenheder.

Historie 

Gaden har eksisteret i hvert fald siden 1300-tallet, hvor den var kendt under den latinke frase Apud fratres (Bagved KLostret). Navnet referer til Vor Frue Kloster, som ligger på gaden, og som blev etableret senest i 1240. I 1562 blev gaden kendt som Bag Klosteret, altså en oversættelse fra latin. Åen Borrebækken løb igennem Klostergade til Studsgade, hvor den løb sammen med en å fra Vennelystparken.

Klostergade blev anlagt som en forlængelse af den korte gade Graven, hvor den forløb mod nord og endte i Munkegade, hvor vejen til Randers begyndte. Indtil 1800-tallet var Klostergade den nordligste gade i byen. Bag ved haverne var bymuren, og vejen uden for byen, der i dag hedder Nørre Allé. Klostergades vigtighed som færdselsåre blev mindre tidligt, da man etablerede en vej fra Studsgade til Christiansbjerg i 1757, og størstedelen af trafikken fra Randers gik til byporten i Studsgade. Da Nørre Allé blev gjort bredere og brostensbelagt fik det endnu mere trafik til at gå uden om Klostergade.

Oprindeligt var den vestlige del af Klostergade og den sydlige del af Grønnegade kendt som Skidenstræde. I 1830 blev Skidenstræde en del af Grønnegade fremtil 1909, hvor den sydlige del af Grønnegade blev gjort til en del af Klostergade.

Bygninger 
Klostergade har sit navn fra Vor Frue Kloster, som ligger på gaden. Klostret blev oprettet af Dominikanerordenen på et tidspunkt i 1120'erne eller 1130'erne på stedet hvor den oprindelige Sankt Nikolajs Kirke lå. Kirken blev revet ned i flere etaper for at opføre klostret i stedet. Under klostret ligger en kirkekrypt fra katedralen, som kan være en af de ældste kirker i Skandinavien. Bagved klostret på Vestergade ligger Vor Frue Kirke.

Direkte overfor klostret ligger der to fredede bygninger fra hhv. 1685 og 1777. Bygningen fra 1685 ligger på Klostergade 58 og det er en bindingsværkshus ud mod gaden og endnu en længde bagved fra 1700-tallet, og en kælder fra senmiddelalderen. Der er i dag indrettet butik som forhandler vintagetøj i den.
Den anden bygning er et tre-længet anlæg med en renæssancebygning fra 1812, der ligger ud mod gaden, og en ældre bindingsværksbygning fra 1777 bagved. I denne bygning er der indrettet tandlægeklinik.

Galleri

Referencer

Eksterne henvisninger 

 Klostergade Community Center

Gader i Aarhus
Oncovirus

En oncovirus, tumorvirus eller kræftvirus er en virus , der kan forårsage kræft. Der kendes syv oncovirus i mennesker, og det er både DNA-virus og RNA-virus, men langt de fleste virus, der angriber mennesker og dyr, forårsager ikke kræft. Der kendes kun syv oncovirus, der forårsager kræft i mennesker.

Nogle virus er oncovirus i mennesker, men ikke i nogle dyr, andre virus er oncovirus i nogle dyr, men ikke i mennesker. Nogle oncovirus har en lang latensperiode før de bliver oncogene eller tumorigene, dvs. bliver aktivt kræftfremkaldende. Det anslås at 15-20% af alle kræfttilfælde i mennesker skyldes en af de syv kendte oncovirus. Disse kræftformer kan let forebygges ved vaccination og behandles med mindre giftige antivirale stoffer.

Ved forsøg med kyllinger var de danske virusforskere Vilhelm Ellermann og Oluf Bang i 1908 de første der viste at kræft (her kyllinge-leukemi) kan overføres med et cellefrit filtrat fra det ene individ til det andet.

DNA oncovirus 

 Human papilloma virus (HPV, kønsvorter) er forbundet med livmoderhalskræft.
 Kaposis sarcoma associereret virus (KSHV eller HHV-8) er forbundet med Kaposis sarkom, en type hudkræft.
 Epstein-Barr virus (EBV eller HHV-4) er forbundet med fire typer af kræft
 Merkel celle polyomavirus – en polyoma virus – der er forbundet med udvikling af Merkel cell carcinoma
 Human cytomegalovirus (CMV eller HHV-5) er forbundet med mucoepidermoid karcinom og eventuelt andre cancerformer.

RNA oncovirus 

 Hepatitis C virus
 Human T-lymphotropic virus (HTLV-1)
 Rous sarkom virus (RSV)

Se også 

 CRISPR
 Endogen retrovirus
 Oncogen
 OncomiR, mikroRNA

Henvisninger 

Kræft
Mikrobiologi
Vennelystparken

Vennelystparken er en offentlig park i Aarhus. Det er den ældste park i byen og den blev anlægt fra 1824 til 1830 mellem Vennelyst Boulevard og Nørrebrogade. Op igennem 1800-tallet og frem til anden verdenskrig blev den brugt som ramme for revyer, cirkus, koncerter og skuespil.

I dag er parken en del af Aarhus Universitets campus i Midtbyen. Der er ingen faste scener længere, men parken bruges til friluftskoncerter, demonstratioer og som rekreativt område for Øgadekvarteret (Aarhus).

Vennelystparken er anlagt med store bølgende græsområder og en sø og en å, der går igennem området. Træerne er bøg og kastanje.

Se også 
 Universitetsparken

Referencer 

Litteratur

Eksterne henvisninger 

Parker i Aarhus
Etableret i 1830
Mølleparken

Mølleparken kan henvise til flere artikler:

 Mølleparken (Aalborg)
 Mølleparken (Aarhus)
 Mølleparken (Sønderborg)
Åkrogen Strandpark

Åkrogen Strandpark er en offentlig park i bydelen Risskov for forstaden Egå, der ligger ud til Aarhus Bugt. Parken er delt op af en marina i midten, så der er en nordlige og en sydlig del. Kalø Vig og Helgenæs ligger øst for området, og lidt inde i landet mod vest ligger Egå Engsø. 

Selve stranden er relativt smalle og er omkring 10 og 12 meter brede, men og den sydlige del er omkring 850 meter lang mens den nordlige del er 440 meter lang.

Eksterne henvisninger 

 Arkitema: Åkrogen Byggeprojekt på stranden
 Aarhus Kommune: Åkrogen - bynær strand 
 Kort på miljoegis.mim.dk
Parker i Aarhus
Strande i Danmark
Åparken

Åparken er en offentlig park i det centrale Aarhus, Danmark. Parken ligger nær Aarhus Å i kvarteret Vesterbro i Midtbyen tæt ved CeresByen. Den er afgrænset af gaderne Carls Blochs Gade og Thorvaldsensgade.  Parken er opdelt af en sti, der går fra byens centrum og ud til Brabrandstien mod vest, der går rundt om Brabrand Sø. Åparken er den første af et antal grønne områder, der går fra midtbyen langs åen og Brabrandstien. Vandrestien "Aarhus-Silkeborg" starter i Åparken.

Parken er et åbent græsklædt område med nogle få træer og højbede med blandede blomster. Parken indeholder flere rekreative og legefaciliteter inklusive slacklines, hængekøjer, klatrevægge og bådebro til kajakker og kanoer der sejler på åen. Parken er også hjem for Folkestedet, der er en kommunalt hus, der bruges af forskellige foreninger. Aarhus Tech driver en café her.

Parken blev anlagt delvist oven på et kommunalt vandreservoir, der blev etableret i 2008-2011. Bassinet er del af en serie af underjordiske reserviorer, og en del af kommunens klimasikring, der skal afværge ødelæggelser ved kraftigt regnfald. Reservoiret kan indeholde 15.000 m3 vand.

Galleri

Referencer

Eksterne henvisninger 

 Folkestedet

Parker i Aarhus
Skanseparken

Skanseparken kan henvise til flere artikler:

 Skanseparken (Aalborg)
 Skanseparken (Aarhus)
 Skanseparken - boligområde i Fredericia
Skanseparken (Aarhus)

Skanseparken er en offentlig park i Aarhus. Den er blandt de ældste parker i byen og ligger kvarteret Frederiksbjerg i Midtbyen. Skanseparken blev opført fra 1901 til 1902 mellem gaderne Strandvejen, Marselisborg Allé og Heibergsgade. Parken er en typisk bypark med store åbne område omgivet af bøgetræer, blomsterbede og legepladser. Det er et populært sted for festivaler, koncerter og andre kulturarrangementer.

Navnet referer til den skanse, der blev opført her af Albrecht von Wallenstein, da han besatte byen og brugte den som base for sine plyndringstogter i Jylland i 1627 under trediveårskrigen. I 1898 blev området købt af af en privatperson og det blev efterfølgende annekteret af byen. De to store boligblokke Skansen og Skansepalæet ligger ud til den lille park mod nord, og begge referer ligeledes til skansen.

Skanseparken indeholder en buste af Hendrik Pontoppidan, der er udført af Vilhelm Bissen og Rasmus Andersen.

Galleri

Referencer

Eksterne henvisninger 

 
 Kort på miljoegis.mim.dk

Parker i Aarhus
Etableret i 1902
Bogø Navigationsskole

Bogø Navigationsskole var en maritim navigationsskole på øen Bogø. Bogø er en lille ø, som er placeret mellem Sjælland, Møn og Falster.

Fra grundlæggelsen i 1866 til lukningen omkring 1930 var Bogø Navigationsskole med til at befæste Bogøs ry som søfartsø. Det var på ingen måde en selvfølge, at der var en navigationsskole på Bogø. Der var i 1919 kun syv statsgodkendte navigationsskoler i Danmark: København, Bogø, Fanø, Marstal, Rømø, Svendborg og Ålborg. Navigationsskolen blev i 1922 overtaget af Bogø Kommune fra I/S Bogø Navigationsskole. 

Bogø Navigationsskole begyndte sin virksomhed i 1862 som en efterskole eller højskole, hvor der undervistes i almene fag. Skoleleder var i begyndelsen Christen Berg, dengang skolelærer på øen, senere Venstre-folketingsmand. Efter krigen 1864 meddelte Christen Berg, at der nu ville blive udvidet med en særlig søfartslinje for de unge søfolk, der kom hjem om vinteren og søgte skolen. Hans forslag blev anbefalet af navigationsdirektør, kommandør G. Tuxen, af Foreningen til Søfartens Fremme ved J.C. Tuxen og af skibsreder Frederik Stage, der lidt senere lod det første skoleskib Georg Stage bygge.

Som leder af den nystartede Bogø Sømandsskole blev ansat seminarielærer Jørgen Peter Kerstens. På elevernes opfordring blev skolen omdannet til en fuldstændig navigationsskole i november 1866, hvorfra Bogø Navigationsskoles formelle oprettelse regnes. Kerstens blev ansat sammen med lærer Ole Mathiasen og senere lærer A. Landt, der kom til, da skolen oprettede en tredje afdeling i 1869. Kerstens forlod skolen i 1872 og blev efterfulgt som forstander af realskolebestyrer, cand.mag. S. Svendsen fra Sæby, der tiltrådte januar 1873 og virkede indtil 1903 eller 1904, hvor han blev afløst af H.P. Hjelm, der kom fra fiskeskipperskolen i Frederikshavn. Mellem 1870 og 1885 var Bogøskolen landets næststørste navigationsskole, kun overgået af Københavns.

Skolen havde i begyndelsen lokaler hos skipper Peter Ibsen, men en række byggeprojekter gennem årene blev kronet med indvielsen i januar 1885 af den stadig eksisterende hovedbygning, tegnet af arkitekt Emil Blichfeldt. Kulturstyrelsen besluttede i 2014 at ophæve fredningen af Bogø Navigationsskole, Bogø Hovedgade 140, og i stedet udpege bygningen som bevaringsværdig.

Et mindesmærke for Christen Berg blev i 1897 rejst foran navigationsskolen i form af en buste på granitsokkel. Billedhuggeren er Rasmus Andersen, der også er kunstneren bag en statue af Christen Berg, rejst i Kolding i 1906.

Kilder og henvisninger 

Navigationsskole
Uddannelsesinstitutioner i Danmark
Fleksiv

Et fleksiv er i grammatik et morfem, der fungerer som bøjningsendelse.

Eksempler 
 I købte er køb ordstammen, og te er fleksiv, bøjningsendelsen for datid. (Han købte et nyt skab).
 I skabe er skab stammen, og e er bøjningsendelsen for flertal, hvis det er et substantiv, og e er bøjningsendelsen for infinitiv (navnemåde), hvis det er et verbum. (Deres skabe var af egetræ. De ville skabe god kunst.)

Grammatik
Mølleparken (Aarhus)

Mølleparken er en offentlig park i Århus Midtby. Mølleparken blev anlagt i 1926 på det sted, hvor Aarhus Mølle havde ligget ved Aarhus Å siden 1200-tallet. I dag ligger parken ved siden af ARoS Aarhus Kunstmuseum og udgør en del af hovedstien for fodgængere mellem ARoS og Latinerkvarteret.

Mølleparken blev kraftigt omlagt i 2006-2008 som en del af fritlægningen af Aarhus Å, og den indeholder i dag store, åbne rekreative områder med faciliteter til gadesport såsom basketball, panna og bordtennis samt betonborde til at spille skak, backgammon og dam på.

Der er opstillet 11 buster af danske forfattere i den nordlige ende af parken, og de forestiller Steen Steensen Blicher, Marie Bregendahl, J. P. Jacobsen, Johannes V. Jensen, Jakob Knudsen, Thøger Larsen, Jacob Paludan, Henrik Pontoppidan, Johan Skjoldborg, Harry Søiberg og Jeppe Aakjær. Bronzeskulpturen af Elskovskampen fra den oprindelige park, udført af Johannes Berg, står der stadig, og i 2014 blev den bevægelige skulptur Snake af den internationalt anerkendte billedhugger Phil Price opstillet i parken efter byrådet havde indkøbt den. Den blev købt efter at være blevet kåret som publikums favorit ved Sculpture by the Sea i 2013 på Tangkrogen.

Historie 
Vandmøllen i Aarhus blev nævnt første gang i 1289. Den var krongods indtil 1664. De senere ejere opkøbte land langs Aarhus Å, og skabte de haver, der blev begyndelsen på Mølleparken. Aarhus Mølle fungerede som vandmølle til 1870erne og derefter som dampmølle til 1903. Aarhus Kommune købte møllegrunden i 1909, men med den klausul, at Ernst og Wilhelmine Weiss kunne blive boende. Efter Wilhelmine Weiss' død i 1926 blev møllebygningerne flyttet til Den Gamle By og der blev anlagt en park på stedet.

Fra 1934 lå indgangen til Aarhus Hovedbibliotek i Mølleparken, hvilket er årsagen til, at der er blevet opstillet buster af forfattere. Parken er blevet renoveret i 2014, og i sommeren 2015 blev biblioteksfunktionerne flyttet til Dokk1 ved havnefronten. Konsortiet Biblioteksparken A/S er i færd med at renovere og ombygge den tidligere biblioteksbygning til et hostel med 444 sengepladser samt på vestsiden af denne at opføre et nyt boligbyggeri med 85 lejligheder. Det nye hostel, BOOK1 Design Hostel, skulle efter planen være indviet i marts 2020. Åbningen er dog blevet udskudt på ubestemt tid på grund af coronavirus.

Galleri

Referencer

Eksterne henvisninger 

 

Parker i Aarhus
Etableret i 1926
Peder Møller (gymnast)

Peder Møller (født 28. februar 1897 i København, død 17. oktober 1984 i København) var en dansk gymnast, som deltog i de Olympiske Lege 1920.
Sammen med 19 andre danske deltagere vandt han guldmedalje i holdgymnastik efter frit system. Holdet var sikret medalje på forhånd, da kun to nationer stillede op. Danmark fik 51,35 point på førstepladsen, mens Norge vandt sølv med 48,55 point.

Referencer 

Gymnaster fra Danmark
Olympiske mestre fra Danmark
Deltagere for Danmark ved sommer-OL 1920
Niels Turin Nielsen

Niels Christian Congo Turin Nielsen (også nogle steder skrevet Turin-Nielsen, født 22. januar 1887 på Frederiksberg, død 9. juni 1964 på Frederiksberg) var en dansk gymnast, som deltog i de olympiske lege 1908 og 1920.

Ved begge olympiske lege konkurrerede han i holdgymnastik. I 1908 var han del af et 24 mand stort hold, der endte på fjerdepladsen i holdgymnastik. I 1920 vandt han sammen med 19 andre danske deltagere guldmedalje i holdgymnastik efter frit system. Holdet var sikret medalje på forhånd, da kun to nationer stillede op. Danmark fik 51,35 point på førstepladsen, mens Norge vandt sølv med 48,55 point.

Referencer 

Gymnaster fra Danmark
Deltagere for Danmark ved sommer-OL 1908
Deltagere for Danmark ved sommer-OL 1920
Olympiske mestre fra Danmark
Moster (ø)

Moster er en ø i Bømlo kommune i Vestland fylke, Norge. den 12 km² store ø ligger syd for den store ø Bømlo og omgivet af Bømlafjorden. På øen ligger landsbyen Mosterhamn. Røyksundkanalen skiller Moster fra øen Bømlo mod nord, og der er vejforbindelse til fastlandet via Trekantsambandet.

Det var på Moster kong Olav Tryggvason begyndte forsøgene på at kristne Norge, og efter traditionen skal han have rejst den første kirke i landet her, i 995. Den nuværende kirke som står i dag i landsbyen Mosterhamn, regner man med er fra omkring 1150, og den bliver regnet for at være den ældste kirke i Norge.

Det var på Mostratinget på Moster i 1024 kong Olav den hellige og bisp Grimkjell satte den såkaldte kristenretten - som siden blev vedtaget på det norske lagting. Mødet regnes som det der officielt gjorde kristendom til statsreligion i Norge.

References 

Øer i Vestland
Bømlo
Steen Lerche Olsen

Steen Lerche Olsen (født 17. juni 1886 i København, død 5. maj 1960 i København) var en dansk gymnast, som deltog i de olympiske lege 1912 og 1920. 

Sammen med 19 andre danske deltagere vandt han i 1912 bronzemedalje i holdgymnastik efter frit system, og i 1920 vandt han i samme disciplin guldmedalje. I 1912 kæmpede holdet med fire andre hold om placeringerne, og her vandt Norge med 22,85 point foran Finland med 21,85 og Danmarks 21,25. Ved legene otte år senere var det danske hold på forhånd sikret medalje, da kun to nationer stillede op. Danmark fik 51,35 point på førstepladsen, mens Norge vandt sølv med 48,55 point.

Referencer 

Gymnaster fra Danmark
Deltagere for Danmark ved sommer-OL 1912
Deltagere for Danmark ved sommer-OL 1920
Olympiske mestre fra Danmark
Olympiske bronzemedaljevindere fra Danmark
Christian Møller Pedersen

Christian Møller Pedersen (født 27. oktober 1889 i Holstebro, død 22. marts 1953 i København) var en dansk gymnast, som deltog i de olympiske lege 1920.
Sammen med 19 andre danske deltagere vandt han guldmedalje i holdgymnastik efter frit system. Holdet var sikret medalje på forhånd, da kun to nationer stillede op. Danmark fik 51,35 point på førstepladsen, mens Norge vandt sølv med 48,55 point.

Referencer 

Gymnaster fra Danmark
Olympiske mestre fra Danmark
Deltagere for Danmark ved sommer-OL 1920
Harry Sørensen (gymnast)

Rino Harry Charles Sørensen (født 19. april 1892 i Flensborg, død 14. september 1963 i Aarhus) var en dansk gymnast, som deltog i de Olympiske Lege 1920.
Sammen med 19 andre danske deltagere vandt han guldmedalje i holdgymnastik efter frit system. Holdet var sikret medalje på forhånd, da kun to nationer stillede op. Danmark fik 51,35 point på førstepladsen, mens Norge vandt sølv med 48,55 point.

Referencer 

Gymnaster fra Danmark
Olympiske mestre fra Danmark
Deltagere for Danmark ved sommer-OL 1920
Christian Thomas

Christian Richard Thomas (født 7. februar 1896 i København, død 4. oktober 1970 i Gentofte) var en dansk gymnast, som deltog i de Olympiske Lege 1920.
Sammen med 19 andre danske deltagere vandt han guldmedalje i holdgymnastik efter frit system. Holdet var sikret medalje på forhånd, da kun to nationer stillede op. Danmark fik 51,35 point på førstepladsen, mens Norge vandt sølv med 48,55 point.

Referencer 

Gymnaster fra Danmark
Olympiske mestre fra Danmark
Deltagere for Danmark ved sommer-OL 1920
Mostratinget

Mostratinget var et tingmøde som blev holdt ved Moster kirke, på Moster i Bømlo i 1024. Her fremlagde kong Olav den hellige og biskop Grimkjell kristenretten som de i samråd med frie bønder på tinget fik vedtaget. Senere blev det også vedtaget på de forskellige lagting, og kan dermed regnes som den formelle indføring af kristendommen som national religion i Norge. Mostratinget er nævnt i de ældste norske lovtekster, blandt andet fire gange i Gulatingsloven og i Frostatingsloven. Det første kapitel i Gulatingsloven var selve vedtagelsen af kristningen fra Olav Tryggvasons tid.

Mostratinget danner rammen omkring den anden del af det årlige sagaspil «Kristkongane på Moster», som også går under navnet «Mostraspelet» og er skrevet af Johannes Heggland. 

Ved Moster Amfi står en sten, som Kong Olav V, Kong Harald V og Dronning Sonja har ridset deres navne  ind i. 

Foran Moster gamle kirke står det tre mindesten for Olav Tryggvason (som holdt messe på Moster i 995), Biskop Grimkjell og Olav Haraldsson (som satte kristenretten på Mostratinget i 1024). Mindestenene blev afsløret i 1979 af kong Olav V.

Kilder og henvisninger 

 Knut Robberstad: Mostratinget 1024 og Sankt Olavs Kristenrett. Abdruck eines Vortrags in Moster am 28. Juli 1974.
 North Sea Trail går innom Mosterhamn

Norge i middelalderen
Bømlo
Christian Hansen (gymnast)

Christian Marius Hansen (født 24. september 1891 i Fredericia, død 13. juni 1961 i København) var en dansk gymnast, som deltog i de olympiske lege 1912. 

Sammen med 19 andre danske deltagere vandt han ved legene bronzemedalje i holdgymnastik efter frit system, Holdet kæmpede med fire andre om placeringerne, og her vandt Norge med 22,85 point foran Finland med 21,85 og Danmarks 21,25.

Referencer 

Gymnaster fra Danmark
Deltagere for Danmark ved sommer-OL 1912
Olympiske bronzemedaljevindere fra Danmark
Aage Marius Hansen

Aage Marius Hansen (født 27. september 1890 i Dråby, død 5. maj 1980 i Sæby) var en dansk gymnast, som deltog i de olympiske lege 1912.

Sammen med 19 andre danske deltagere vandt han ved legene bronzemedalje i holdgymnastik efter frit system. Holdet kæmpede med fire andre om placeringerne, og her vandt Norge med 22,85 point foran Finland med 21,85 og Danmarks 21,25.

Referencer 

Gymnaster fra Danmark
Deltagere for Danmark ved sommer-OL 1912
Olympiske bronzemedaljevindere fra Danmark
Viggo Meulengracht-Madsen

Viggo Meulengracht-Madsen (eller Meulengracht Madsen, født 13. november 1889 i Vejle, død 17. juni 1979 i Helleruplund) var en dansk gymnast, som deltog i de olympiske lege 1912. 

Sammen med 19 andre danske deltagere vandt han ved legene bronzemedalje i holdgymnastik efter frit system, Holdet kæmpede med fire andre om placeringerne, og her vandt Norge med 22,85 point foran Finland med 21,85 og Danmarks 21,25.

Viggo Meulengracht-Madsen var bror til sejleren Hans Meulengracht-Madsen, der ligeledes deltog i OL 1912, samt gymnasten Svend Meulengracht-Madsen, der deltog i OL 1920.

Referencer 

Gymnaster fra Danmark
Deltagere for Danmark ved sommer-OL 1912
Olympiske bronzemedaljevindere fra Danmark
Aage von Kauffmann

Aage Basse Gustav von Kauffmann (født 14. juni 1852 i København - død 2. juni 1922 i Vedbæk) var en dansk arkitekt, der arbejdede i Rhein-Main-Gebiet og særligt i Frankfurt am Main, hvor han var meget succesfuld.

Galleri

Eksterne henvisninger 
 

Arkitekter fra Danmark
Lukas Nielsen

Lukas Fredrik Christian Nielsen (født 23. december 1884 i Malmø, død 29. april 1964 i København) var en dansk gymnast, som deltog i de olympiske lege 1908 og 1912. 

Ved legene i 1908 var Lukas Nielsen del af det hold, der opnåede en fjerdeplads i holdgymnastik, og fire år senere vandt han sammen med 19 andre danske deltagere bronzemedalje i holdgymnastik efter frit system. Holdet kæmpede med fire andre om placeringerne, og her vandt Norge med 22,85 point foran Finland med 21,85 og Danmarks 21,25.

Referencer 

Gymnaster fra Danmark
Deltagere for Danmark ved sommer-OL 1908
Deltagere for Danmark ved sommer-OL 1912
Olympiske bronzemedaljevindere fra Danmark